Discreto viro et in Christo dilecto Ingoni Brwn, ciui Aboensi, soror Ingegerdis abbatissa et frater P[etrus], confessor generalis monasterii sanctarum Marie virginis et Byrgitte in Watzsteno, totusque conuentus ibidem salutem et augmentum continuum celestium graciarum. Exigente vestre deuocionis affectu, quo nos et monasterium nostrum diligitis, vos tamquam amicum nostrum et benefactorem precipuum in nostram confraternitatem fauorabiliter colligimus per presentes, concedentes vobis et dillectissime consorti vestre Benedicte specialem et fraternam participationem bonorum omnium, videlicet missarum, horarum, psalteriorum, vigiliarum, oracionum, jejuniorum, elemosinarum, predicacionum, indulgenciarum, castigacionum ceterorumque piorum operum, factorum et faciendorum in predicto monasterio nostro et in omnibus monasteriis et locis nostri ordinis, sancti Saluatoris nuncupati, jam fundatis et erectis et in futurum fundandis et erigendis per mundum vniuersum de ineffabili clemencia Saluatoris. In cuius concessionis testimonium sigillum nostrum presentibus duximus apponendum. Datum etc:a.